**קשרים ברשתות החברתיות (שעה)**

שם הפעולה הקודמת- מי החברים שלי?

שם הפעולה הבאה- זרים ברשת החברתית | ממה להימנע

**מטרות**

1. החניכות.ים מתחילים לדון באיזה רשתות חברתיות הם משתמשים
2. החניכים מתחילים לדון באופציות הטמונות ברשתות החברתיות, מה אפשר לעשות בהם?
3. כל חניך.ה י.תחשוב עם עצמו.ה על סוג הקשרים ש**הוא/היא** יוצר ברשתות.

**מהלך**

1. **מה נשמע? (5-10 דק')-** כל חניך בתורו מספר בקצרה על היום שהיה לו בבית הספר. ויספר מתי היום הוא דיבר עם חבר ברשת חברתית ובאיזה רשת ולכמה זמן.
2. **באיזה רשת חברתית אני משתמש.ת? (10 דק) -** מבקשים מהחניכותים למנות את כל הרשתות החברתיות בהן הם.ן משתמשים ביומיום. *ככל הנראה שיעלו הרשתות הבאות - אינסטגרם, ווצאפ, סנאפצ'ט, טיקטוק, פייסבוק…*

*אפשר גם לציין משחקים שבהם יש קשר עם האנשים שמשחקים ביחד כמו מיינקרפט ופורטנייט*

לאחר מכן כל חניכ.ה יבחר את הרשת החברתית האהובה עליו וכותב על פתק סיפור מצחיק שקרה לו שם, לאחר מכן נשלוף את הפתק וננחש של מי הסיפור.

1. **עם מי אנחנו יוצרים קשר? (15-20 דק)**

*עכשיו נתחיל לדון לעומק של סוג הקשר אותו אנחנו מפתחים ברשת החברתית.*

כל זוג/שלישיה חניכותים יקבל פתק עם הגדרה לקשר מסוים **(נספח א')**, עליהם להכין הצגה שמציגה את הסיטואציה.

לאחר מכן יציגו מול הקבוצה את התוצרים ונדבר על הקשרים השונים.

1. קשר עם חבר.ה מבית הספר
2. קשר עם חבר.ה מעיר אחרת
3. קשר עם חבר.ה מחוג/ בית הנוער/ השכונה
4. קשר עם מישהו.י שהכרתי ברשת
5. קשר עם מישהו.י שאני אוהב.ת אך אנו לא מכירים באופן אישי
6. קשר קבוצתי
7. קשר עם מישהו שאני משחק איתו במחשב
8. **דיון (5 -10 דק')**

* מה היה מה עשינו עכשיו?
* כיצד יוצרים קשרים ברשתות החברתיות?
* האם אני יכול להכיר את החבר הכי טוב שלי מהרשת החברתית?
* ספרו על פעם שהכרתם מישהו ברשת החברתית/ שדיברתם עם חבר ברשת?
* מה ההבדל בין חבר.ה שמכירים ברשת לבין חבר.ה שמכירים בכיתה/ בבית נוער/ בשכונה…
* מה זה אומר להכיר מישהו ברשת אך לא באופן אישי?

1. **סיכום (5-10 דק')**

* איך היה? עם מה אני יוצא.ת? ממה הכי נהנתי?
* מה אשנה בדרך בה אני משתמשת ברשת החברתית ?

המדריךה ת.יסכם ות.יגיד שברשת אנחנו מתכתבים/ מדברים עם חברים שלנו מהבית ספר/ מהבית נוער, כך אפשר לקבוע דברים ולחזק קשרים עם חברים… וגם לפעמים יש ברשת הזדמנויות להכיר אנשים חדשים. לפעמים זה אנשים טובים ולפעמים פחות. בפעולות הבאות נדבר על כיצד אנחנו מבדילים בין האנשים הטובים לבין אלו שפחות. וכיצד אנחנו בוחרים עם מי לדבר ועם מי לא.

1. **פינה אישית (5 דק')-** חניךה מביא/ה נושא מעולם התוכן שלו/ה ומעביר/ה פרזנטציה לקבוצה (אפשר גם להנחות דיון בקבוצה) במשך 5 דק'. לאחר סבב ראשון של הקבוצה, אפשר לתת נושא לפינה אישית- סוגיות חברתיות, אקטואליה, מוזיקה, וכו'

**עזרים**

* פתקי הגדרות קשר (נספח א)
* פתקים חלקים
* עטים
* כובע/ קערה לשליפת הפתקים האנונימיים.

**נספח א - קלפי סוג קשר**

| **קשר עם חבר.ה מבית הספר** |
| --- |

| **קשר עם חבר.ה מעיר אחרת** |
| --- |

| **קשר עם חבר.ה מחוג/ בית הנוער/ השכונה** |
| --- |

| **קשר עם מישהו.י שהכרתי ברשת** |
| --- |

| **קשר עם מישהו.י שאני אוהב.ת אך אנו לא מכירים באופן אישי** |
| --- |

| **קשר קבוצתי** |
| --- |

| **קשר עם מישהו/י שאני משחק.ת איתו במחשב** |
| --- |